Diari Oficial de la Generalitat Valenciana


Sumari del DOGV 7928, del 30-11-2016 (2016/9558)

ACORD de 25 de novembre de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016 de les obligacions contretes a favor de l'empresa Iberdrola Comercialización de Último Recurso, SAU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7928

Data del DOGV
:   30-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9558


Data del document
:   25-11-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 25 de novembre de 2016, del Consell, pel qual s'autoritza l'aprovació de l'expedient de rescabalament i la imputació de la despesa a càrrec del pressupost de la Generalitat de 2016 de les obligacions contretes a favor de l'empresa Iberdrola Comercialización de Último Recurso, SAU. [2016/9558]  
La Conselleria d'Hisenda i Model Econòmic ha tramitat l'expedient de rescabalament que consta en l'annex, a favor de l'empresa Iberdrola Comercialización Último Recurso, SAU (CIF E29461180), per la prestació del subministrament d'energia elèctrica en l'immoble situat a València, carrer Amadeu de Savoia, número 2, cantó amb el passeig de l'Albereda, número 16, al llarg del període que comprén des del 31 de maig de 2015 fins al 14 de març de 2016, per un import total de 42.387,38 euros (IVA inclòs), per obligacions de pagament contretes en els exercicis 2015 i 2016; aquest expedient deriva de la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, D'hisenda pública, del sector públic instrumental i de subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, amb l'informe favorable de la Intervenció General de la Generalitat i a proposta del conseller d'Hisenda i Model Econòmic, el Consell, en la reunió de 25 de novembre de 2016,  
  
ACORDA  
  
Primer  
Autoritzar l'aprovació de l'expedient de rescabalament que es detalla en l'annex, a favor de l'empresa Iberdrola Comercialización Último Recurso, SAU (CIF B03481530), per la prestació del subministrament d'energia elèctrica en l'immoble situat a València, carrer Amadeu de Savoia, número 2, cantó amb el passeig de l'Albereda, número 16, durant el període que comprén des del 31 de maig de 2015 fins al 14 de març de 2016, per un import total de 42.387,38 euros, IVA inclòs, per obligacions de pagament contretes en els exercicis 2015 i 2016.  
  
Segon  
Autoritzar la imputació al pressupost corrent de les obligacions contretes durant l'exercici 2015.  
  
València, 25 de novembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Import  
Rescabalament a favor de l'empresa Iberdrola Comercialización Último Recurso, SAU (CIF U15776678), per la prestació del subministrament d'energia elèctrica en l'immoble situat a València, carrer Amadeu de Savoia, número 2, cantó amb el passeig de l'Albereda, número 16, durant el període que comprén des del 31 de maig de 2015 fins al 14 de març de 2016. 42.387,38 -